标题：江赋
正文
《江赋》郭璞  
咨五才之并用，寔水德之灵长。惟岷山之导江，初发源乎滥觞。聿经始于洛沬，拢万川乎巴梁。冲巫峡以迅激，跻江津而起涨。极泓量而海运，状滔天以淼茫。总括汉泗，兼包淮湘。并吞沅澧，汲引沮漳。源二分于崌崃，流九派乎浔阳。鼓洪涛于赤岸，沦余波乎柴桑。纲络群流，商搉涓浍表神委于江都，混流宗而东会。注五湖以漫漭，灌三江而漰沛滈汗六州之域，经营炎景之外。所以作限于华裔，壮天地之崄介。   呼吸万里，吐纳灵潮。自然往复，或夕或朝。激逸势以前驱，乃鼓怒而作涛。峨嵋为泉阳之揭，玉垒作东别之标。衡霍磊落以连镇，巫庐嵬塂而比峤。协灵通气，濆薄相陶。流风蒸雷，腾虹扬霄。出信阳而长迈，淙大壑与沃焦。   若乃巴东之峡，夏后疏凿。绝岸万丈，壁立赮驳。虎牙嵥竖以屹崒，荆门阙竦而磐礴。圆渊九回以悬腾，湓流雷呴而电激。骇浪暴洒，惊波飞薄。迅澓增浇，涌湍叠跃。砯岩鼓作，漰湱泶灂。□，溃濩渎漷。潏湟淴泱，瀹。漩澴荥瀯，渨濆瀑。淢浕涓，龙鳞结络。碧沙瀢而往来，巨石硉矹以前却。潜演之所汩淈，奔溜之所磢错。煹隒为之泐嵃，崎岭为之喦崿。幽积岨，礐硞谣礭。   若乃曾潭之府，灵湖之渊。澄澹汪洸，瀇滉疡泫。泓汯浻澋，涒邻渊潾。混澣灦涣，流映扬焆。溟漭渺湎，汗汗沺沺。察之无象，寻之无边。气滃渤以雾杳，时郁律其如烟。类苎浑之未凝，象太极之构天。长波浃渫，峻湍崔嵬。盘涡谷转，淩涛山颓。阳侯砐硪以岸起，洪澜涴演而云回。峾沦溛瀤，乍邑乍堆。豃如地裂，豁若天开。触曲煹以萦绕，骇崩浪而相礧。鼓窟以漰渤，乃湓涌而驾隈。   鱼则江豚海狶，叔鲔王鳣鷉鰊鮋，鲮鳐鯩鲢。或鹿觡象鼻，或虎状龙颜。鳞甲鏙错，焕烂锦斑。扬鳍掉尾，喷浪飞唌排流呼哈，随波游延。或爆采以晃渊，或吓鳃乎岩间。介鲸乘涛以出入，鮆顺时而往还。   尔其水物怪错，则有潜鹄鱼牛，虎蛟钩蛇。蜦鲎蝞，。王珧海月，土肉石华。三蝬江，鹦螺蜁蜗，璅蛣腹蟹，水母目虾。紫蚢如渠，洪蚶专车。琼蚌晞曜以莹珠，石砝应节而扬葩。蜛蝫森衰以垂翘，玄蛎磈磥而碨，或泛潋于潮波，或混沦乎泥沙。   若乃龙鲤一角，奇鸧九头。有鳖三足，有龟六眸。赪蟞胏跃而吐玑，文魮磬鸣以孕璆。拂翼而掣耀，神蜧蝹蜦以沉游。马腾波以嘘蹀，水兕雷咆乎阳侯。渊客筑室于岩底，鲛人构馆于悬流。雹布余粮，星离沙镜。青纶竞纠，缛组争映。紫菜荧晔以丛被，绿苔鬖髿乎研上。石帆蒙笼以盖屿，蓱实时出而漂泳。   其下则金矿丹砾，云精魿银。珋璿瑰，水碧潜，鸣石列于阳渚，浮磬肆乎阴滨。或炯彩轻涟，或焆曜崖邻。林无不溽，岸无不津。   其羽族也，则有晨鹄天鸡，鴢□鸥□。阳鸟爰翔，于以玄月。千类万声，自相喧聒。濯翮疏风，鼓翅挥弄洒珠，拊拂瀑沫。集若霞布，散如云豁。产毻积羽，往来勃碣。   橉杞稹薄于浔涘，梿森岭而罗峰。桃枝筼筜，实繁有丛。葭蒲云蔓，蛳以兰红。扬皜毦，擢紫茸。荫潭隩，被长江。繁蔚芳蓠，隐蔼水松。涯灌芊萰，潜荟葱茏。   鲮鯥跼于垠隒，□獭瞲乎铽空。迅蜼临虚以骋巧，孤玃登危而雍容。夔翘踛于夕阳，鸳雏弄翮乎山东。   因岐成渚，触涧开渠。漱壑生浦，区别作湖。磴之以瀿瀷，渫之以尾闾。标之以翠蘙，泛之以游菰。播匪艺之芒种，挺自然之嘉蔬。鳞被菱荷，攒布水蓏。翘茎瀵橤，濯颖散裹。随风猗萎，与波潭遝。流光潜映，景炎霞火。   其旁则有云梦雷池，彭蠡青草，具区洮滆，朱浐丹漅。极望数百，沆漾皛溔。爰有包山洞庭，巴陵地道。潜逵傍通，幽岫窈窕。金精玉英瑱其里，瑶珠怪石琗其表。骊虬摎其址，梢云冠其啮。海童之所巡游，琴高之所灵矫。冰夷倚浪以傲睨，江妃含嚬而矊眇。抚淩波而凫跃，吸翠霞而夭矫。   若乃宇宙澄寂，八风不翔。舟子于是搦棹，涉人于是榜。漂飞云，运艅艎。舳舻相属，万里连樯。溯洄沿流，或渔或商。赴交益，投幽浪。竭南极，穷东荒。尔乃雰祲于清旭，觇五两之动静。长风颹以增扇，广莫而气整。徐而不，疾而不猛。鼓帆迅越，涨截泂。淩波纵柂，电往杳溟。□如晨霞孤征，眇若云翼绝岭。倏忽数百，千里俄顷。飞廉无以睎其踪，渠黄不能企其景。   于是芦人渔子，摈落江山，衣则羽褐，食惟蔬钚。栫淀为涔，夹潨罗筌。筩洒连锋，罾比船。或挥轮于悬崎，或中濑而横旋。忽忘夕而宵归，咏采菱以叩舷。傲自足于一呕，寻风波以穷年。   尔乃域之以盘岩，豁之以洞壑，疏之以遝汜，鼓之以朝夕。川流之所归凑，云雾之所蒸液。珍怪之所化产，傀奇之所窟宅。纳隐沦之列真，挺异人乎精魄。播灵润于千里，越岱宗之触石。及其谲变儵怳，符祥非一。动应无方，感事而出。经纪天地，错综人术。妙不可尽之于言，事不可穷之于笔。   若乃岷精垂曜于东井，阳侯遯形乎大波。奇相得道而宅神，乃协灵爽于湘娥。骇黄龙之负舟，识伯禹之仰嗟。壮荆飞之擒蛟，终成气乎太阿。悍要离之图庆，在中流而推戈。悲灵均之任石，叹渔父之棹歌。想周穆之济师，驱八骏于鼋鼍。感交甫之丧佩，愍神使之婴罗。焕大块之流形，混万尽于一科。保不亏而永固，禀元气于灵和。考川渎而妙观，实莫著于江河。
译文
《江赋》【释名曰：江者，公也，出物不私，故曰公也。风俗通曰：江者，贡也，为其出物可贡。晋中兴书曰：璞以中兴，三宅江外，乃著江赋，述川渎之美。】
郭璞【臧荣绪晋书曰：郭璞，字景纯，河东人。璞性放散，不脩威仪，为佐著作。後转王敦记室参军。敦谋逆，为敦所害。又云：有人见其睡形变鼉，云是鼉精也。】
咨五才之并用，寔水德之灵长。【左氏传，宋子罕曰：天生五材，人并用之，废一不可。杜预曰：金、木、水、火、土也。淮南子曰：夫水者，大不可极，深不可测，无公无私，水之德也。】惟岷山之导江，初发源乎滥觞。【惟，发语之辞也。岷山导江，东别为沱。南都赋曰：发源岩穴。家语，孔子谓子路曰：夫江始於岷山，其源可以滥觞。及其至於江津，不舫舟，不避风，则不可以涉。王肃曰：觞，所以盛酒者，言其微也。】聿经始於洛沬（昧），拢万川乎巴梁。【薛君韩诗章句曰：聿，辞也。汉书，广汉郡雒县有漳山，雒水所出，入湔。雒与洛通。湔，音煎。说文曰：沬水出蜀西塞外，东南入江。沬，武盖切。拢，犹括束也。巴，郡名也。梁，州名也。】冲巫峡以迅激，跻江津而起涨。【盛弘之荆州记曰：信陵县西二十裏有巫峡。方言曰：跻，登也。郦元水经注曰：马头崖北对大岸，谓之江津。涨，水大之貌。】极泓（乌宏）量而海运，状滔天以淼茫。【郑玄礼记注曰：极，穷也。庄子曰：大鹏海运，则将徙南溟。司马彪曰：运，转也。尚书曰：浩浩滔天。】总括汉泗，兼包淮湘。并吞沅澧（礼），汲引沮（七馀）漳。【南都赋曰：总括趋欱。郭璞山海经注曰：泗水出鲁国卞县，至临淮下相县入淮。孟子曰：禹决汝、汉，排淮、泗，而注之江。景福殿赋曰：兼苞博落。郭璞山海经注曰：湘水出嵽陵营道县阳朔山。过秦论曰：并吞八荒之心。山海经曰：沅水出象郡而东注江，合洞庭中。应劭汉书地理志曰：武陵郡充县历山，澧水所出，入沅，水经云入江。说文曰：汲，引水也。山海经曰：景山，睢水出焉，南注于沔江。又曰：荆山、漳水出焉，而东南流注于睢。沮与睢同。】源二分於崌（居）崃（来），流九派乎浔阳。【山海经曰：岷山东北百四十裏崃山，江水出焉；又东百五十裏崌山，江水出焉，而东流注于大江。郭璞曰：崃山，中江所出也，崌山，北江所出也。水别流为派。尚书曰：荆州，九江孔殷。应劭汉书注曰：江自庐江浔阳，分为九也。汉书，庐江郡有浔阳县。】鼓洪涛於赤岸，沦馀波乎柴桑。【洪涛，已见海赋。七发曰：淩赤岸。或曰：赤岸在广陵兴县。广雅曰：沦，没也。馀波，涛之馀波也，言涛之馀波至柴桑而尽也。尚书曰：馀波入於流沙。汉书，豫章郡有柴桑县。】纲络群流，商搉（苦角）涓（古玄）浍（古外反）。【广雅曰：商，度也。许慎淮南子注曰：扬搉粗略也。涓浍，小流也。尔雅曰：注沟曰浍也。】表神委於江都，混流宗而东会。【委及宗并见上文。汉书曰：广陵国有江都县，东会於海。尚书曰：东会於泗、沂。】注五湖以漫漭，灌三江而漰（普萌）沛（普会反）。【墨子曰：禹治天下，南为江、汉、淮、汝，东流之，注五湖之处，以利荆、楚、干、越之民。史记，太史公曰：余登姑蘇，望五湖。张勃吴录曰：五湖者，太湖之别名也，周行五百馀裏。尚书曰：三江既入，震泽底定。孔安国曰：自彭蠡，江分为三，入震泽。又曰：震泽，吴南太湖名也。】滈（胡）汗六州之域，经营炎景之外。【六州，益、梁、荆、江、扬、徐。臧荣绪晋书曰：华阳黑水惟梁州，部巴东郡。益州，梁州之南地，部蜀郡。江州，本荆州之东界，扬州之南境也。海、岱及淮惟徐州，部广陵郡。上林赋曰：经营於其内。南方火，故曰炎景。】所以作限於华裔，壮天地之嶮介。【言江波之濬，既作限於华夷，天地嶮介，因之益壮也。吴录曰：魏文帝临江叹曰：天所以隔南北也！周易曰：天嶮不可升。地嶮，山川丘陵。郭璞尔雅注曰：介，阂也。】
呼吸万里，吐纳灵潮。自然往复，或夕或朝。【呼吸万里，言其疾也。抱朴子曰：麋氏云朝者，据朝来也；言夕者，据夕至也。】激逸势以前驱，乃鼓怒而作涛。峨嵋为泉阳之揭，玉垒作东别之标。【峨嵋、玉垒，二山名也。泉阳，即阳泉也。顾野王舆地志云：益州阳泉县，蜀分绵竹立。揭、标，皆表也。水经曰：江水又东别为?，开明之所凿。尚书曰：岷山导江，东别为?。战国策曰：举标甚高。】衡霍磊落以连镇，巫庐嵬（鱼鬼）嚬（危勿）而比峤。【周礼曰：荆州之镇山曰衡山。郑玄曰：在湘水南，镇山名，安地德者也。尔雅曰：霍山为南岳。郭璞曰：今在庐江西。汉书曰：南郡巫县，巫山在西南。释慧远庐山记曰：山在江州浔阳之南。尔雅曰：山锐而高曰峤，其庙切，协韵，音桥。】协灵通气，濆忿薄相陶。流风蒸雷，腾虹扬霄。【庄子曰：川谷通气，故飘风。老子曰：阴阳陶冶万物。韦昭国语注曰：蒸，升也。】出信阳而长迈，淙悰大壑与沃焦。【信阳即信陵之阳也。臧荣绪晋书曰：建平郡有信陵县。吴都赋曰：寂寥长迈。说文曰：淙，水声也。列子曰：渤海之东，不知几万亿裏，有大壑，无底之谷，其下无底，名归墟。玄中记曰：天下之大者，东海之沃焦焉，水灌之而不已。沃焦，山名也，在东海南方三万里。】
若乃巴东之峡，夏後疏凿。【盛弘之荆州记，古歌曰：巴东三峡巫峡长，猿鸣三声泪沾裳。禹疏三江，已见上文。】绝岸万丈，壁立赮驳。【赮驳，如赮之驳也。赮，古霞字。】虎牙嵥（桀）竖（树）以屹（鱼乙）崒（慈聿），荆门阙竦而磐礴。【盛弘之荆州记曰：郡西溯江六十裏南岸有山，名曰荆门，北岸有山，名曰虎牙，二山相对，楚之西塞也。虎牙，石壁红色，间有白文，如牙齿状。荆门上合下开，开达山南，有门形，故因以为名。嵥，特立貌。屹崒，高峻貌。阙竦，如阙之竦也。西京赋曰：圜阙竦以造天。磐礴，广大貌。】圆渊九囬以悬腾，湓（普寸）流雷呴（呼後）而电激。【淮南子曰：藏志九旋之渊。许慎曰：九旋之渊至深。说文曰：腾，水涌也。苍颉篇曰：湓，水声也。声类曰：呴，嗥也。答宾戏曰：游说之徒，风颺电激。】骇浪暴洒，惊波飞薄。【洒，散也。飞薄，飞腾荡薄也。】迅澓（扶福）增浇，涌湍叠跃。【氵复，澓流也，音伏。王逸楚辞注曰：洄波为浇，古尧切。】砯（普冰）岩鼓作，漰（普萌）湱（呼陌）泶（胡角）灂（仕角反）。【砯，水激岩之声也。漰湱泶灂，皆大波相激之声也。尔雅曰：夏有水、冬无水曰泶，音学。】{冯水}（蒲冰）■(蒲拜)氵薨(火宏)■(呼拜)，溃濩(获■呼活)漷(呼郭反)。【皆水势相激汹涌之貌。】潏（胡决）湟（皇）淴（乌骨）泱（乌朗），氵儵（叔）氵闪（失冉）氵闯（舒感）瀹（始灼反）。【皆水流漂疾之貌。】漩（旋）澴（许玄）荥（於营）瀯（营），渨（纡鬼）氵畾（诔）濆（忿）瀑（步角反）。【皆波浪回旋濆涌而起之貌也。】溭（助侧）淢（域）濜（助谨）涓（于窘），龙鳞结络。【溭淢濜溳，参差相次也。龙鳞结络，如龙之鳞，连结交络也。潘岳金谷诗曰：滥泉龙鳞澜。】碧沙瀢（杜罪）氵陁（徒可）而往来，巨石硉（洛骨）矹（五骨）以前却。【瀢氵陁、硉矹，沙石随水之貌。】潜演（胤）之所汩淈（胡骨），奔溜之所磢（楚爽）错。【说文曰：潜，藏也。又曰：演，水ャ行地中，弋刃切。苍颉篇曰：淈，水通貌。磢，已见海赋。广雅曰：错，摩也。】厓隒（鱼检）为之泐（勒）嵃（鱼免），碕岭为之嵒崿。【说文曰：隒，厓也。周礼曰：石有时以泐。郑司农曰：泐，谓石解散也。嵃，犹嶮也。楚辞曰：触石碕而横逝。许慎淮南子注曰：碕，长边也。】幽<谷间>积岨，{?石}（力隔）硞（客）菪（卢角）礭（苦角反）。【尔雅曰：山夹水曰涧。<谷间>与涧同。{?石}硞菪礭，皆水激石嶮峻不平之貌。】
若乃曾潭之府，灵湖之渊。【郑玄毛诗笺曰：曾，重也。王逸楚辞注曰：楚人名渊曰潭府。】澄澹汪洸（乌宏），瀇（乌广）滉（胡广）巿泫（音玄）。【皆水深广之貌。说文曰：汪，广也，乌黄切。】泓汯（宏）浻（乌猛）澋（胡猛），涒（纡筠）邻<囗渊>（弯）潾（力银反）。【皆水势回旋之貌。】混澣（音翰■呼见）涣，流映扬焆（音涓）。【水势清深而澄澈光映也。苍颉篇曰：焆，明也。】溟（莫令）漭渺湎（莫翦），汗汗沺（田）沺。【皆广大无际之貌。】察之无象，寻之无边。气滃（乌孔）渤（蒲没）以雾杳，时郁律其如烟。【滃渤，雾出貌。郁律，烟上貌。成公绥天河赋曰：气蓬勃以雾蒸。说文曰：杳，冥也。】类䴖（普抔）浑之未凝，象太极之构天。【言云气杳冥，似䴖胎浑混，尚未凝结，又象太极之气，欲构天也。淮南子曰：孕妇三月而䴖胎。春秋命历序曰：冥茎无形，濛鸿萌兆，浑浑混混。宋均曰：浑浑混混，虽卵未分也。周易曰：是故易有太极，是生两仪。韩康伯曰：太极者，无称之称，不可得名也。】长波浃（子叶）渫（牒），峻湍崔嵬。【埤苍曰：浃渫，水滂溏也。小雅曰：峻，高也。】盤涡（乌和）谷转，淩涛山颓。【涡，水旋流也。广雅曰：淩，驰也。王粲游海赋曰：洪涛奋荡，大浪踊跃，山隆谷窳，宛亶相搏。】阳侯砐（五合）硪（我）以岸起，洪澜涴（宛）演而云囬。【阳侯，已见海赋。?及硪，摇动貌。涴演，<廴囬>曲貌。】峾（银）沦溛（乌华）瀤（乌怀），乍浥（乌甲）乍堆。【峾沦，回旋之貌。溛瀤，不平之貌。】豃（呼槛）如地裂，豁若天开。【豃，豁开貌。易纬曰：天下愁，地裂山崩。汉书曰：孝惠二年，天开东北，广十馀丈。】触曲厓以萦绕（叫），骇崩浪而相礧。【相礧，相击也，音雷。】鼓<厂合>（苦合）窟以漰（普萌）渤（蒲没），乃湓（普寸）涌而驾隈。【<厂合>，亦窟之类也。漰渤，水声也。小雅曰：驾，淩也。】
鱼则江豚（徒昆）海豨（喜），叔鲔（于轨）王鱣（音亶）。【南越志曰：江豚似猪。临海水土记曰：海豨，豕头，身长九尺。郭璞山海经注曰：今海中有海豨，体如鱼，头似猪。尔雅曰：鮥，?叔鲔。郭璞曰：鲔属，大者王鲔，小者叔鲔。王鱣之大者，犹曰王鲔。鮥音洛。】?骨（骨）鰊（练）■（特登）鮋（直流），鲮（陵）鳐（遥）鯩鲢（音连）。【山海经曰：?骨鱼，其状如鱼而鸟翼，出入有光，其音如鸳鸯。郭璞曰：音滑。旧说曰：鰊，似绳。山海经曰：■，其状如鳜。居逵切，苍文赤尾。郭璞曰：旧说曰：鮋，似鱓。楚辞曰：鲮鱼何所出。王逸曰：鲮鱼，鲮鲤也。山海经曰：鳐鱼，状如鲤。又曰：鯩鱼，黑文，状如鲋，食之不肿。郭璞曰：音伦。广雅曰，鲢，鱮也。】或鹿?（格）象鼻，或虎状龙颜。【临海异物志曰：鹿鱼，长二尺馀，有角，腹下有脚，如人足。郭璞山海经注曰：麋鹿角曰?。又曰：今海中有虎鹿鱼，体皆如鱼，而头似虎鹿。龙颜，似龙也。】鳞甲鏙（七罪）错，焕烂锦斑。【鏙错，间杂之貌。】扬鳍掉尾，喷（普问）浪飞唌（似延反。）【上林赋曰：揵鬐掉尾。说文曰：喷，吒也；唌，沫也。】排流呼哈（乎合），随波游延。或爆（蒲角0采以晃渊，或哧（呼厄）鳃乎岩间。【说文曰：爆，灼也，今以为曝晒也。曝，步木切。广雅曰：晃，晖也。哧，犹开也。】介鲸乘涛以出入，鯼（祖洪）鮆（荠）顺时而往还。【尔雅曰：介，大也。字林曰：鯼鱼，出南海，头中有石，一名石首。郭璞山海经注曰：鮆，狭薄而长，头大者长尺馀，一名刀鱼，常以三月八月出，故曰顺时。】
尔其水物怪错，则有潜鹄鱼牛，虎蛟钩蛇。【怪错，奇怪杂错也。旧说曰：潜鹤，似鹄而大。山海经曰：鱼牛，其状如牛，陵居，蛇尾，有翼。又曰：虎蛟，其状鱼身而蛇尾，有翼，其音如鸳鸯。郭璞山海经注曰：今永昌郡有钩蛇，长数丈，尾跂，在水中钩取断岸人及牛马啖之。】蜦（伦）?专（团）鲎（候）蝞（媚），鱝（扶粉）■（鸟郎）■（迷）■（音麻）。【说文曰：蜦，蛇属也，黑色，潜於神泉之中，能兴云致雨。山海经曰：?专鱼，其状如鲋而彘尾。郭璞曰：音团，如扇之团。广志曰：鲎鱼，似便面，雌常负雄而行，失雄则不能独活，出交阯南海中。临海水土物志曰：蝞，似虾，中食，益人颜色，有爱媚。又曰：鱝鱼，如圆盤，口在腹下，尾端有毒。又曰：初宁县多■，龟形薄头，喙似鹅指爪。又■■与■辟相似，形大如■，生乳海边曰沙中，肉极好，中啖。】王珧(姚)海月，土肉石华。【郭璞山海经注曰：珧，亦蚌属也。临海水土物志曰：海月，大如镜，白色，正圆，常死海边，其柱如搔头大，中食。又曰：土肉，正黑，如小儿臂大，长五寸，中有腹，无口目，有三十足，炙食。又曰：石华，附石生，肉中啖。】三蝬（子工）?不（■江），鹦螺（力戈）■（旋）蜗（古花反）。【临海水土物志曰：三蝬，似蛤。旧说曰：?不江，似蟹而小，十二脚。南州异物志曰：鹦鹉螺，状如覆杯，头如鸟头，向其腹视，似鹦鹉，故以为名也。旧说曰：■蜗，小螺也。】璅蛣（诘）腹蟹，水母目虾（遐）。【南越志曰：?巢蛣，长寸馀，大者长二三寸，腹中有蟹子，如榆荚，合体共生，俱为蛣取食。又曰：海岸间颇有水母，东海谓之?宅，正白，濛濛如沫，生物有智识，无耳目，故不知避人。常有虾依随之，虾见人则惊，此物亦随之而没。?宅，音蜡，二字并除嫁切。】紫蚢（胡冈）如渠，洪蚶（呼甘）专车。【尔雅曰：大贝曰蚢。汉书曰：尉佗献紫贝五百。尚书大传曰：文王囚於羑裏，散宜生之江、淮之浦，而得大贝，如车渠，以献纣。郑玄曰：渠，罔也。临海水土物志曰：蚶则径四尺，背似瓦垄，有文。国语，孔子曰：防风氏其骨节专车。贾逵曰：专，满也。】琼蚌晞曜以莹珠，石砝（居叶）应节而扬葩。【异物志曰：蚌似车螯，絜白如玉。晞曜，向日也。杨雄蜀都赋曰：蚌含珠而擘裂。南越志曰：石砝，形如龟脚，得春雨则生花，花似草华。广雅曰：葩，花也。砝，音劫。】蜛（居）蝫（诸）森衰以垂翘，玄蛎（力滞）磈（苦罪）磥（力罪）而碨（乌怀）?亚（乌遐反）。【南越志曰：蜛蝫，一头，尾有数条，长二三尺，左右有脚，状如蚕，可食。森衰，垂貌。翘，尾也。临海水土物志曰：蛎，长七尺。南越志曰：蛎，形如马蹄。磈磥、碨?亚，不平之貌。】或泛潋（㖞豔）於潮波，或混沦乎泥沙。【字书曰：㧏，泛也，水波上及也。混沦，轮转之貌。广雅曰：混，转也。混，乎本切。沦，力本切。】
若乃龙鲤一角，奇鶬仓九头。【山海经曰：龙鲤，陵居，其状如鲤。或曰：龙鱼一角也。刘騊駼玄根赋曰：一足之夔，九头之鶬。】有鳖三足，有龟六眸【莫侯反。山海经曰：三足鳖，岐尾。尔雅曰：鳖三足曰能。郭璞曰：今吴兴郡阳羡县山上有池，池中出三足鳖，又有六眼龟。】赬蟞胏（扶废）跃而吐玑，文魮（毗）磬鸣以孕璆。【山海经曰：珠蟞之鱼，其状如胏而有目，六足，有珠。郭璞曰：蟞音鳖。南越志曰：珠鳖吐珠。山海经曰：文魮之鱼，其状如覆铫，首而翼，鱼尾，音如磬之声，是生珠玉。郭璞曰：音毗。】■（条）?庸（庸）拂翼而掣（充制）耀，神蜧（丽）蝹（於粉）蜦（力殒）以沉游。【山海经曰：■?庸，状如黄蛇，鱼翼，出入有光。郭璞曰：音条容。说文曰：蜧，蛇属也。许慎淮南子注曰：黑蜧，神蛇也。潜於神泉。蝹蜦，行貌。】?孛（蒲没）马腾波以嘘蹀（牒），水兕雷咆（薄交）乎阳侯。【山海经曰：?孛马，牛尾，白身，一角，其音如虎。郭璞曰：音勃。黄伯仁龙马赋曰：嘘天慷慨。南越志曰：西巩县东暨於海，其中多水兕，形似牛。说文曰：咆，嗥也。】渊客筑室於岩底，鲛人构馆於悬流。【吴都赋曰：渊客慷慨而泣珠。鲛人，已见海赋。】雹布馀粮，星离沙镜。【雹布、星离，言众多也。本草经曰：禹馀粮，生东海池泽。傅玄拟楚篇曰：光灭星离。旧说曰：沙镜，似云母也。】青纶竞纠，缛组争映。【尔雅曰：纶似纶，组似组，东海有之。纠，缭也。缛，繁采也。】紫菜荧晔以丛被，绿苔鬖（所咸）髿（沙）乎研上。【紫菜，色紫，状似鹿角菜而细，生海中。荧晔，光明貌。南越志曰：海藻，一名海苔，生研石上。风土记曰：石发，水苔也，青绿色，皆生於石。通俗文曰：发乱曰鬖髿。说文曰：研，滑石也，研与砚同，五见切。菜，或为{艸耎}。】石帆（平）蒙笼以盖屿（序），蓱即时出而漂泳（音咏）。【刘逵吴都赋注曰：石帆，生海屿石上，草类也。又曰：屿，海中洲，上有山石。家语曰：楚昭王渡江，中流有物，大如斗，员而赤，直触王舟，舟人取之，王大怪，使聘鲁，问孔子。孔子曰：此所谓萍实也，可剖而食之，吉祥也。唯霸者为能得焉。王肃曰：萍，水草也。说文曰：漂，浮也。尔雅曰：泳，游也。】
其下则金矿丹砾（历），云精烛银。【说文曰：矿，铜、铁璞也。古猛切。丹砾，丹砂也。异物志曰：云母，一曰云精，入地万岁不朽。穆天子传曰：乃披图视典，曰：天子之宝，璿珠烛银。郭璞曰：银有精光如烛也。】■（丽）珋（留）璿瑰（古囬），水碧潜琘（美巾反）。【说文曰：■，■属，力计切。又曰：珋，石之有光者。山海经曰：大荒之中，有西王母之山，爰有璿瑰。郭璞曰：璿瑰，亦玉名也。旋囬两音。山海经曰：耿山多水碧。郭璞曰：亦水玉类也。潜琘，亦水玉也。】鸣石列於阳渚，浮磬肆乎阴滨。【山海经曰：共水多鸣石。郭璞曰：晋永康元年，襄阳郡上鸣石，似玉，色青，撞之，声闻七八裏。尚书曰：泗滨浮磬。孔安国尚书传曰：肆，陈也。】或熲（古迥）彩轻涟，或焆（涓）曜崖邻。【焆，已见上文。说文曰：邻，水崖间邻邻然也。力因切。】林无不溽，岸无不津。【孙卿子曰：玉在山而木润，渊生珠而崖不枯。广雅曰：溽，湿也。郑玄周礼注曰：津，润也。】
其羽族也，则有晨鹄天鸡，鴢（於绞）鷔（敖）鸥<鸟犬>。【山海经曰：大鹗音如晨鹄。郭璞曰：晨鹄，犹晨凫也。尔雅曰：■，天鸡。孙炎曰：黑身，一名莎鸡。山海经曰：鴢，其状如凫，青身而朱目，赤尾。郭璞曰：音窈窕之窈。山海经曰：鷔，青黄，其所集者其国亡。郭璞曰：音敖。山海经曰：<鸟犬>，其状如凫。郭璞曰：音钳钅犬之钅犬；徒计切。】阳鸟爰翔，于以玄月。【尚书曰：彭蠡既潴，阳鸟攸居。尔雅曰：九月为玄。郭璞曰：国语云：至於玄月也。】千类万声，自相喧聒。【说文曰：聒，讙语也。】濯翮疏风，鼓翅<矞羽>【许聿●许月反。疏，理也。礼记曰：凤以为畜，故鸟不獝；麟以为畜，故兽不犬戊。郑玄曰：獝犬戊，飞走之貌。<矞羽>与獝同。】挥弄洒珠，拊拂瀑沫。【洞箫赋曰：扬素波而挥连珠。说文曰：瀑，霣也，蒲到切。】集若霞布，散如云豁。产<?毛>（他）积羽，往来勃碣（其列反）。【字书曰：■，落毛也。■与<?毛>同，音唾。竹书曰：穆王北征，行流沙千里，积羽行千里。汉书曰：燕地勃、碣之间，一都会也。伏琛齐地记曰：勃海郡东有碣石，谓之勃碣也。】
橉（力刃）杞稹（之忍）薄於浔涘，■梿（连）森岭而罗峰。【橉、杞，二木名也。字林曰：稹，稠穊也。薄，丛生也。淮南子曰：南游江浔。许慎注曰：浔，水涯也，音寻。■、梿，亦二木名也。■，音隶。】桃枝筼（筠）簹（当），实繁有丛。【刘渊林蜀都赋注曰：桃枝，竹属也，可为杖。又吴都赋注曰：筼簹竹，生水边，长数丈。】葭蒲云蔓，衤婴以兰红。【云蔓，言多而无际也。衤婴，采色相映也。兰，泽兰也。尔雅曰：红，茏舌。】扬皜（杲）毦（二），擢紫茸（而容反）。【皜，白也。毦与茸，皆草花也。】荫潭隩（於六），被长江。【尔雅曰：隩，隈也。郭璞曰：今江东呼为浦隩，於到切。】繁蔚（尉）芳蘺，隐蔼水松。【蘺，江蘺，香草也，似水荠。水松，药草名也。】涯灌芊（千见）萰（力见），潜荟（乌外）葱茏（郎公反）。【涯灌则丛生也。潜荟，水中茂盛也。芊萰、葱茏，皆青盛貌也。】
鲮（陵）鯥（六）■（日眉）跼（具侧）於垠（银）隒（鱼俭），■（频）獭睒（失冉）瞲（呼穴）乎厱（去声）空。【鲮鱼，已见同篇。山海经曰：有鱼状如牛，陵居，蛇尾，其名曰鯥。埤苍曰：■■，跳也，求悲切。声类曰：偏举一足曰跼蹄也，渠俱切。郭璞三苍解诂曰：■，似青狐，居水中，食鱼。山海经曰：釐山，滽滽之水出焉，有兽，名曰獭，其状如鱬，其毛如彘鬣。郭璞曰：音苍颉之颉，与獭同。鱬，如珠切。睒，暂视也。声类曰：瞲，惊视上也，呼穴切。■，岸侧空处也，去岩切。】迅蜼（聿季）临虚以骋巧，孤玃(居缚)登危而雍容。【蜼，狖也。玃，似猕猴也。】夔牜後（呼口）翘■（六）於夕阳，鸳雏弄翮乎山东。【山海经曰：岷山多夔牛。郭璞曰：今蜀山中有大牛，重数千斤，名为夔牛。又尔雅注曰：今青州呼犊为牜後，牜後，夔牛之子也。牜後与牜句同，火口切。庄子曰：齕草饮水，翘尾而■，此马之真性也。司马彪曰：■，跳也。广雅曰：翘，举也。山海经曰：南禺之山有鵷雏。郭璞曰：鵷雏，凤属也。尔雅曰：山西曰夕阳，山东曰朝阳。】
因岐成渚，触涧开渠。（岐，已见上文。）漱（所遘）壑生浦，区别作湖。【周礼曰：善为沟者水漱之。郑玄曰：漱，齧也。论语曰：区以别矣。】磴（土登）之以瀿（烦）瀷（翼），渫（息列）之以尾闾。【磴，犹益也，土登切。淮南子曰：莫鉴於流瀿，而鉴於澄水。许慎曰：楚人谓水暴溢为瀿，扶园切。淮南子曰：潦水，旬月不雨，则涸而枯，泽受瀷而无源者也。许慎曰：瀷，凑漏之流也。瀷，昌即切。庄子，海若曰：天下之水，莫大於海，万川归之而不盈，尾闾渫之而不虚。司马彪曰：尾闾，水之从海出也。】标之以翠蘙，泛之以游菰。【标，犹表识也。蘙，草之蘙荟也。菰，菰蒋也，浮於水上，故曰游也。】播匪艺之芒种，挺自然之嘉蔬。【孔安国尚书传曰：播，布也。郑玄毛诗笺曰：艺，犹树也。郑司农周礼注曰：芒种，稻麦也。礼记曰：凡祭庙之礼，稻曰嘉蔬。郑玄曰：嘉，善也。稻，苽蔬之属。】鳞被菱荷，攒布水蓏（力果反）。【鳞被，如鳞之被，言多也。苍颉篇曰：攒，聚也。应劭汉书注曰：木实曰果，草实曰蓏。】翘茎瀵（芳问）蕊，濯颖散裹。【说文曰：瀵，水浸也，匹问切。广雅曰：蕊，华也；颖，穗也。裹，谓草实也。高唐赋曰：绿叶紫裹。】随风猗萎（於危），与波潭?。【猗萎，随风之貌。潭?，随波之貌。潭，音覃。?，徒我切。】流光潜映，景炎（羊染）霞火。【言草之华蕊流耀，潜映波澜，景色外发，炎於赮火。赮与霞同。】
其旁则有云梦雷池，彭蠡青草，【云梦，泽名也。吴录曰：雷池，在皖。尚书曰：彭蠡既潴。孔安国曰：泽名也。吴录曰：巴陵县有青草湖。】具区洮（姚）滆（翮），朱滻丹漅。【具区，亦泽名也。风土记曰：阳羡县西有洮湖。水经注曰：中江东南左合滆湖。音核。又曰：朱湖在溧阳。又曰：沔水又东得滻湖，水周三四百里。丹湖在丹阳，漅湖在居巢。漅，祖了切。】极望数百，沆（胡朗）瀁（余两）皛（胡杳）溔（馀少反）。【七发曰：极望成林。郑玄礼记注曰：极，尽也。沆瀁，广大之貌。皛溔，深白之貌。】爰有包山洞庭，巴陵地道。潜逵傍通，幽岫窈窕。【郭璞山海经注曰：洞庭地穴，在长沙巴陵。吴县南太湖中有苞山，山下有洞庭穴道，潜行水底，云无所不通，号为地脉。逵，水中穴道交通者。】金精玉英瑱(他见)其裏，瑶珠怪石琗其表。【穆天子传，河伯曰：示汝黄金之膏。郭璞曰：金膏，其精汋也。汋，音绰。孝经援神契曰：玉英，玉有英华之色也。孙卿子曰：璿玉瑶珠不知佩。山海经曰：苟林之山多怪石。郭璞曰：怪石，似玉也。瑱、琗，谓文采相杂。小雅曰：杂采曰綷，琗与綷同。瑱，徒见切。琗，字愦切。】骊虬（渠幽）摎（居由）其址（止），梢云冠其氵急（必眇反）。【骊虬，骊龙也，在於九重之泉，故云摎其址也。庄子曰：千金之珠，在九重之渊，而骊龙颔下。宋衷太玄经注曰：摎，犹纠也。孙氏瑞应图曰：梢云，瑞云。人君德至则出，若树木梢梢然也。氵急，山巅也，方眇切。】海童之所巡游，琴高之所灵矫。【海童，已见上文。列仙传曰：琴高浮游冀州二百馀年，後入砀水中，乘赤鲤鱼来，出泊一月，复入水去。方言曰：矫，飞也，言飞而去来其中。】冰夷倚浪以傲睨（五计），江妃含嚬而矊（弥延）眇。【山海经曰：从极之川，唯冰夷恒都焉。冰夷，人面而乘龙。郭璞曰：冰夷，冯夷也。庄子曰：独与天地精神往来，而不傲睨於万物。傲睨，自宽纵不正之貌。列仙传曰：江婓二女。出游江滨，郑交甫所挑者。孟子注，嚬蹙而言。嚬蹙，忧貌。矊眇，远视貌。法言曰：眇绵作炳矊。矊，音绵。】抚淩波而凫跃，吸翠霞而夭矫。【郑玄礼记注曰：抚，以手按之也。广雅曰：淩，驰也。上林赋曰：驰波跳沫。广雅曰：吸，饮也。陵阳子明经曰：春食朝霞。朝霞者，日始出之赤气。夭矫，自得之貌。】
若乃宇宙澄寂，八风不翔。【文子曰：四方上下谓之宇。说文曰：宙，舟车所极覆。淮南子曰：天有八风：条风，明庶风，清明风，景风，凉风，阊阖风，不周风，广莫风。洞箫赋曰：翔风萧萧而迳其末。】舟子於是搦（女角）棹，涉人於是扌义（鱼绮）榜（补郎反）。【毛诗曰：招招舟子，人涉卬否。搦，捉也。应劭汉书注曰：扌义，止也。王逸楚辞注曰：榜，船棹也，补孟切。一曰：榜，并船也。】漂飞云，运艅艎。【刘渊林吴都赋注曰：飞云，吴楼船之有名者。左氏传曰：楚败吴师，获其乘舟艅艎。杜预曰：艅艎，舟名也。】舳舻相属，万里连樯。【说文曰：舳，舟尾也。舻，船头也。埤苍曰：樯，帆柱也，才羊切。】溯洄沿流，或渔或商。【毛诗曰：溯洄从之。毛苌曰：逆流而上曰溯洄。孔安国尚书传曰：顺流而下曰沿。列子曰：中国之人，或农或商，或佃或渔。】赴交益，投幽浪【平声。交、益，二州名也。周礼曰：东北曰幽州。汉书有乐浪郡也。】竭南极，穷东荒。【淮南子曰：章亥自北极步至南极。山海经有东荒经。】尔乃■雰（纷）祲（子荫）於清旭（许玉），觇（敕詹）五两之动静。【方言曰：●，视也，音隶。杜预左氏传曰：氛，气也。说文曰：雰，亦氛字也。郑玄礼记注曰：祲，阴阳气相浸渐以成灾也。毛苌诗传曰：旭，日始出也。郑玄礼记注曰：觇，闚视也，敕廉切。兵书曰：凡候风法，以鸡羽重八两，建五丈旗，取羽系其巅，立军营中。许慎淮南子注曰：綄，候风也，楚人谓之五两也。綄，音桓。】长风颹（於鬼）以增扇，广莫■（丽）而气整。【高唐赋曰：长风至而波起。颹，大风貌，音苇。广莫风已见上文。郭璞山海经注曰：■■，急风貌，音戾。】徐而不<风委>（乌囬），疾而不猛。【埤苍曰：<风委>，风迟也，音隈。】鼓帆（平）迅越，■（陌）涨（张）截泂（音迥）。【帆，已见上文。■，犹越也。截，直度也。涨、泂，皆深广之貌。】淩波纵柂，电往杳溟（觅冷反）。【杨雄方言曰：船後曰舳。郭璞曰：今江东柂呼为舳也。王逸荔枝赋曰：飞匡上下，电往景还。匡，勤往切。】■如晨霞孤征，眇若云翼绝岭。【Ъ，征貌，徒对切。晨霞，朝霞也。庄子曰：大鹏翼若垂天之云，故曰云翼，言广大也。】倏忽数百，千里俄顷。【楚辞曰：往来儵忽。何休公羊传注曰：俄者，须臾之间。司马彪庄子注曰：顷，久也。王肃家语注曰：俄，有顷也。】飞廉无以睎其踪，渠黄不能企其景。【史记曰：飞廉善走。广雅曰：睎，视也。穆天子传曰：天子之八骏曰渠黄。毛诗曰：跂予望之。郑玄曰：举足，则望见之。企与跂同。】
於是芦人渔子，摈落江山，【谓采芦捕鱼之子也。摈落，谓被斥摈而漂落也。司马彪庄子注曰：摈，弃也。】衣则羽褐，食惟蔬■（思延切）。【郑玄毛诗笺曰：褐，毛布也。声类曰：■，小鱼也。】栫（寂见）淀（廷见）为涔，夹潀（在公）罗筌。【说文曰：栫，以柴木壅水也。刘渊林吴都赋注曰：淀，如渊而浅。淀与淀古字通。尔雅曰：椮谓之涔。郭璞曰：今作椮，丛木於水中，鱼得寒，入其裏，以薄捕取之也。椮，蘇感切。涔，字廉切。说文曰：潀，小水入大水也。筌，捕鱼之器，以竹为之，盖鱼笱属。】筩洒连锋，罾（子僧）■（雷）比船。【旧说曰：筩、洒，皆钓名也。罾、■，皆网名也。洒，所蟹切。】或挥轮於悬碕奇，或中濑而横旋。【轮，钓轮也。埤苍曰：碕，曲岸头也。忽忘夕而宵归，咏采菱以叩舷。淮南子曰：夫歌采菱，发阳阿。楚辞曰：渔父鼓枻而去。王逸曰：叩船舷也。】傲自足於一呕，寻风波以穷年。【字书曰：傲，倨也。呕与讴同。楚辞曰：顺风波以南北兮，雾宵晦以纷纷。西京赋曰：穷年忘归，犹不能遍也。】
尔乃域之以盤岩，豁之以洞壑，疏之以?（度河）汜（似），鼓之以朝夕。【尚书曰：?、潜既导。孔安国曰：?，江别名也。汜，已见上文。汉书，枚乘上书曰：游曲台，临上路，不如朝夕之池也。】川流之所归凑，云雾之所蒸液。【王逸，楚辞注曰：凑，聚也。琴赋曰：蒸灵液以播云。淮南子曰：山云蒸而柱础润。】珍怪之所化产，傀奇之所窟宅。【高唐赋曰：珍怪奇伟。子虚赋曰：珍怪鸟兽。说文曰：傀，伟也。又曰：奇异也。】纳隐沦之列真，挺异人乎精魄。【桓子新论曰：天下神人五：一曰神仙，二曰隐沦，三曰使鬼物，四曰先知，五曰铸凝。冯衍爵铭曰：富如江海，寿配列真。说文曰：真，仙人变形也。班固公孙弘赞曰：异人并出。孝经援神契曰：五岳之精雄，四渎之精仁。左氏传乐祁曰：心之精爽，是谓魂魄。】播灵润於千里，越岱宗之触石。【公羊传曰：曷为祭大山河海？山川有能润乎百里者，天子秩而祭之，触石而出，肤寸而合，不崇朝而遍雨天下者，唯太山云尔，海润於千里。何休曰：云气触石理而出为雨，无肤寸之地而不遍也。河海兴云，雨及千里。】及其谲变儵怳，符祥非一。动应无方，感事而出。【孔安国尚书传曰：神妙无方。郑玄论语注曰：方，常也。】经纪天地，错综人术。【言以综为喻也。符祥上则经纪天地，下则错综人术。汉书五行志曰：厥风绝经纪。如淳曰：坏绝匹帛之属。周易曰：错综群数。王肃曰：错，交也；综，理事也。仲长子昌言曰：错综人情。】妙不可尽之於言，事不可穷之於笔。
若乃岷精垂曜於东井，阳侯遯形乎大波。【河图括地象曰：岷山之地，上为井络。史记曰：五星聚于东井。阳後，阳侯也。高诱淮南子注曰：杨国侯溺死於水，其神能为大波。庄子曰：其死，登遐三年而形遯。】奇相（去）得道而宅神，乃协灵爽於湘娥。【广雅曰：江神谓之奇相。西京赋曰：怀湘娥。王逸楚辞注曰：尧二女坠湘水之中，因为湘夫人也。】骇黄龙之负舟，识伯禹之仰嗟。【吕氏春秋曰：禹南省，方济乎江，黄龙负舟，舟中之人，五色无主，禹仰视天而叹曰：吾受命於天，竭力以养民。生，性也，死，命也，余何忧於龙焉！龙俯耳曳尾而逃。】壮荆飞之擒蛟，终成气乎太阿。【吕氏春秋曰：荆有佽飞者，得宝剑於干遂，反涉江至於中流，有两蛟夹绕其舡，佽飞拔宝剑曰：此江中腐肉朽骨也。赴江刺蛟，杀之。荆王闻之，仕以执珪。高诱曰，干遂，吴邑。越绝书曰：欧冶子作铁剑二，曰太阿】。悍要离之图庆，在中流而推戈。【广雅曰：悍，勇也。吕氏春秋曰：要离走往见王子庆忌於卫，庆忌喜，要离曰：请与王子往夺之国。王子庆忌与要离俱涉於江，拔剑以刺王子庆忌，捽而投之於江，浮出，又取而投之於江，如此者三。其卒曰：汝天下之国士也，幸汝以成名。要离不死。归吴矣。】悲灵均之任石，叹渔父之棹歌。【楚辞曰：名馀曰正则，字馀曰灵均。又曰：望大河之洲渚，悲申徒之抗直，骤谏君而不听，重任石之何益。又曰：怀沙砾而自沉兮，不忍见君之蔽壅。史记曰：屈原作怀沙赋，怀石自投汨罗。怀沙，即任石也，义与王逸不同。楚辞曰：渔父鼓枻而歌曰：沧浪之水清，可以濯吾缨。】想周穆之济师，驱八骏於鼋鼉。【纪年曰：周穆王三十七年征伐，大起九师，东至於九江，叱鼋鼉以为梁。列子曰：周穆王远游，命驾八骏之乘：驊骝、绿耳、赤骥、白仪、渠黄、逾轮、盗骊、山子。张湛曰：仪，古义字。】感交甫之丧佩，湣神使之婴罗。【广雅曰：感，伤也。韩诗内传曰：郑交甫遵彼汉皋台下，遇二女，与言曰：原请子之佩。二女与交甫，交甫受而怀之，超然而去，十步循探之，即亡矣。囬顾二女，亦即亡矣。庄子曰：宋元君夜半梦人被发而窥阿门曰：予自罕露之泉，为清江使河伯之所，渔者豫且得予。元君觉，召占梦者占之曰：此神龟也，元君乃刳龟以卜，七十钻而无遗策。司马彪曰：钻，命卜以所卜事而灼之。】焕大块之流形，混万尽於一科。【庄子曰：夫大块载我以形，劳我以生。司马彪曰：大块，自然也。周易曰：品物流形，混万尽於一科。言混万物尽归於一科也。孟子曰：水源泉混混，不舍昼夜，盈科而後进，放乎四海。赵岐曰：科，坎也。】保不亏而永固，禀元气於灵和。【春秋元命包曰：水者，五行始焉，元气之凑液也。】考川渎而妙观，实莫著於江河。【班固汉书赞曰：中国川原以百数，莫著於四渎，而河为宗也。】[1]
评价
史书记载：璞著《江赋》，其辞甚伟，为世所称。后复作《南郊赋》，帝见而嘉之，以为著作佐郎。       
《江赋》是郭璞辞赋的代表作之一。此赋文采宏丽，铺张夸饰，极写大江之浩瀚，地势之险峻，物产之丰富，气象壮阔，笔力雄健。也有一些写景片段（如描写江中舟楫往来的情景）比较生动传神，富於诗意。但此赋仍不脱排比罗列的积习，所用古字和僻典也较多，行文显得艰涩。这当与郭璞本人是古文字学家和博物学家有关。